ועדת הכנסת, כנסת 20, פרוטוקול מספר 161, 2016-08-02 12:20

יואב קיש: חברים, אני פותח את הישיבה.

יואב קיש: צהריים טובים.

יואב קיש: אני רוצה לעדכן לגבי חוק שלנו שהיה אמור לעלות היום למליאה, חוק ערוץ הכנסת – בגלל בקשת היועצת המשפטית אתי בנדלר שצריכה לצאת היום מסיבולת אישיות, זה יידחה למחר.

יואב קיש: העברנו את הבקשה ליושב-ראש הכנסת.

יואב קיש: אנחנו מכבדים את בקשתה, היא משתתפת להשתתף במליאה.

יואב קיש: אז החוק של ערוץ הכנסת יעלה מחר.

יואב קיש: אני פותח את סדר-היום, אני מתחיל עם סעיף ב': איוש שמות החברים בוועדות שמספר בהם גדל בהתאם להחלטת ועדת הכנסת.

יואב קיש: יש לנו מכתב שמדבר על התוספות הבאות:

יואב קיש: בוועדת החינוך, התרבות והספורט יוספו שני חברים – בסיעת הליכוד חבר הכנסת אמיר אוחנה, בסיעת האופוזיציה חבר הכנסת חיים ילין.

יואב קיש: זה הסיכום שאני מכיר מההסכמות.

יואב קיש: בוועדת הכלכלה נוספו שני חברים: בסיעת הליכוד תכהן במשך שנה אחת חברת הכנסת שולי מועלם-רפאלי - - -

<ארבל אסטרחן: והכהונה שלה לא פוקעת אוטומטית.

יואב קיש: לא, היא פוקעת אוטומטית.

<ארבל אסטרחן: לא.

<אתי בן יוסף: אחרי שנה אנחנו נמנה שוב?

<ארבל אסטרחן: מה רוצים שיהיה אחרי שנה?

יואב קיש: אחרי שנה, חברת הכנסת שרן השכל.

יואב קיש: אז בואי ניתן תאריך.

<ארבל אסטרחן: זאת לא הבעיה.

<ארבל אסטרחן: הבעיה היא שבוועדות אין לנו מנגנון כזה.

אכרם חסון: צריך עוד החלטה מחדש, כן?

<ארבל אסטרחן: של מי המקום?

יואב קיש: הליכוד.

<ארבל אסטרחן: אה, אז אין בעיה.

<ארבל אסטרחן: אז הליכוד בעוד שנה.

<ארבל אסטרחן: היא יודעת עכשיו.

<ארבל אסטרחן: בעוד שנה זה לא יהיה הדחה נגד דעתה.

<ארבל אסטרחן: היא יודעת שזה לשנה, אבל הליכוד יודיע - - -

יואב קיש: על חשבון הליכוד תכהן חברת הכנסת שולי מועלם-רפאלי לכהונה בת שנה, ולאחר מכן חברת הכנסת שרן השכל.

<ארבל אסטרחן: זה לא אוטומטי.

<ארבל אסטרחן: הליכוד יצטרך להודיע ששרן מחליפה את שולי.

יואב קיש: הליכוד יודיע.

יואב קיש: לאופוזיציה מהרשימה המשותפת, חבר הכנסת ג'מאל זחאלקה.

יואב קיש: זה מה שאני מכיר.

יואב קיש: זה בעקבות הרביזיה של רועי פולקמן.

<ארבל אסטרחן: הוא משך את הרביזיה?

<ארבל אסטרחן: זה מתואם איתו?

יואב קיש: אני יודע שכן, אבל אני לא זוכר מה הסטטוס.

יואב קיש: היתה החלטה והוא שֹם רביזיה?

<אתי בן יוסף: כן, כן.

יואב קיש: אז אנחנו עכשיו דנים ברביזיה של רועי פולקמן?

<ארבל אסטרחן: זה שהוא הציג את זה, זה בסדר.

<ארבל אסטרחן: הבעיה היא שרועי לא נמצא כאן, אז אלא אם הוא הסמיך אותך להציג את זה - - -

יואב קיש: לא, הוא לא הסמיך אותי.

<ארבל אסטרחן: אז צריך לדבר איתו.

יואב קיש: בוא נדבר איתו.

<ארבל אסטרחן: אני רואה שהוא ביקש גם ברפורמות.

יואב קיש: לא, ברפורמות אין שינוי.

יואב קיש: הרביזיה של רועי היתה על הרפורמות.

<ארבל אסטרחן: לא, על שלושתן.

<ארבל אסטרחן: הוא כתב על: הכלכלה, החינוך ורפורמות.

אכרם חסון: הוא בעד או לא בעד?

אכרם חסון: אם הוא בעד, בבקשה.

יואב קיש: הוא בעד.

יואב קיש: אני דיברתי איתו אתמול.

יואב קיש: הבעיה שלהם היתה התוספת בוועדת הרפורמות.

יואב קיש: ברגע שזה ירד, ממה שאני הבנתי ממנו, הנושא פטוּר ולכן זה בסדר.

יואב קיש: זו ההחלטה ואני מעלה אותה להצבעה.

<ארבל אסטרחן: אז השאלה היא אם אנחנו רואים את זה כאילו הוא משך בעצם את הרביזיה - - -

יואב קיש: אם יש רביזיה, נאשר את הרביזיה.

<ארבל אסטרחן: בדיוק.

יואב קיש: אז מי בעד הרביזיה?

יואב קיש: ירים את ידו.

יואב קיש: בעד – פה אחד

יואב קיש: פה אחד, הרביזיה התקבלה.

יואב קיש: מי בעד הצעתי כפי שיש בוועדת ההסכמות?

יואב קיש: שירים את ידו.

יואב קיש: בעד – פה אחד

יואב קיש: ההחלטה התקבלה.

יואב קיש: אנחנו עוברים לנושא: הקמת ועדה משותפת של ועדת הכנסת וועדת החוקה, חוק ומשפט לדיון בהצעת חוק מימון מפלגות הוועדה.

יואב קיש: הוועדה תהיה בת 16 חברים, שמונה חברים מכל ועדה לפי ההרכב הסיעתי הבא: הליכוד – ארבעה, המחנה הציוני – שלושה, הרשימה המשותפת – שני חברים, כל שאר הרשימות – חבר אחד.

יואב קיש: מטעם ועדת הכנסת חברי הכנסת: יואב קיש מהליכוד, הוא גם יהיה יושב-ראש הוועדה, דוד ביטן מהליכוד, ישראל אייכלר על חשבון מקום הליכוד, רועי פולקמן מכולנו, רוברט אילטוב מישראל ביתנו, מרב מיכאלי מהמחנה הציוני, איילת נחמיאס ורבין מהמחנה הציוני, עבדאללה אבו מערוף מהרשימה המשותפת.

יואב קיש: מטעם ועדת החוקה, חוק ומשפט, חברי הכנסת ניסן סלומינסקי מהבית היהודי, ענת ברקו מהליכוד, אורי מקלב מיהדות התורה, יואב בן צור מש"ס, רויטל סויד מהמחנה הציוני, יעל גרמן מיש עתיד, מיכל רוזין ממרצ ואוסאמה סעדי מהרשימה המשותפת.

<ארבל אסטרחן: רק צריך לחדד שזה לא בדיוק על חשבון, כמו בוועדות רגילות.

יואב קיש: בסדר, אני אחדד.

יואב קיש: כמובן שיש פה מינויים אישיים.

יואב קיש: יש פה הסכמות בין סיעתיות בעניין הזה, ומה שהקראתי, זו תהיה רשימת החברים.

יואב קיש: מישהו רוצה להתייחס?

יואב קיש: אז אני מעלה את זה להצבעה.

יואב קיש: מי בעד ההצעה?

יואב קיש: שירים את ידו.

יואב קיש: בעד – פה אחד

יואב קיש: פה אחד.

<ארבל אסטרחן: אז זה רק הודעה למליאה, ואז - - -

יואב קיש: הודעה למליאה, נעשה את זה היום.

יואב קיש: הנושא האחרון שיש בו הסכמות, ואחרי זה נדחה קצת את שני הנושאים האחרים: "חילופי אישים בוועדה המשותפת לוועדת החוקה, חוק ומשפט, לוועדת הפנים והגנת הסביבה ולוועדת המדע והטכנולוגיה, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע, התש"ע-2009.

יואב קיש: אתמול חבר הכנסת ביטן החליף את חברת הכנסת שרן השכל מטעם הליכוד בוועדת המדע, ולכן הוא ילך לוועדה המשותפת הזו, שהקראתי אותה.

יואב קיש: מי בעד?

יואב קיש: ירים את ידו.

יואב קיש: מי נגד?

יואב קיש: אין.

יואב קיש: בעד – פה אחד

יואב קיש: פה אחד.

יואב קיש: אני דן בפטור מחובת הנחה - - -

<קריאה: אין לך קוורום.

יואב קיש: לא צריך קוורום.

יואב קיש: זה לקריאה השנייה והשלישית.

יואב קיש: יש פה את הצעת חוק הרשות הממשלתית להתחדשות עירונית.

יואב קיש: הוא עדיין נדון, לדעתי.

רועי פולקמן: ברגעים אלה הוא עדיין נדון.

רועי פולקמן: עוד לא גמרו את ההצבעות.

יואב קיש: אומרת לי היועצת המשפטית ארבל שניתן לתת את הפטור על תנאי שהם יסיימו את ההכנה - -

<ארבל אסטרחן: ויניחו על שולחן - - -

יואב קיש: - - ולכן אני כן מעלה את זה להצבעה.

יואב קיש: אני גם בוועדה שם ואני מכיר את העניינים, ולכן אני לא דורש מאלי כהן להגיע לפה לייצג את זה, גם בגלל לוחות הזמנים.

יואב קיש: הנושא הזה הוא פשוט חשוב ולא רוצים לעצור את ההקמה של הרשות הזו, וזה החוק שמאפשר את זה.

יואב קיש: אנחנו ממליצים לקבל את הבקשה לפטור.

יואב קיש: מישהו רוצה להתייחס?

יואב קיש: מי בעד?

יואב קיש: ירים את ידו.

יואב קיש: בעד – פה אחד

יואב קיש: ארבעה, פה אחד.

יואב קיש: הצעת חוק המכר (דירות)(תיקון מס' 9), התשע"ו-2016 (מ/1077) הצעת חוק המכר (דירות)(הבטחת השקעות של רוכשי דירות)(תיקון מס' 8 והוראת שעה), התשע"ו-2016 (מ/1077)

יואב קיש: נשאר לנו לסדר היום את הבקשות לפני קריאה ראשונה שלהם צריך קוורום.

יואב קיש: אני נועל את הישיבה.

<אתי בן יוסף: אבל הנציג של משרד הבינוי פה, קוראים לו אמיר פז.

יואב קיש: הנציג פה?

<אתי בן יוסף: כן, אולי הוא יסביר.

יואב קיש: אז בוא נעשה ככה: ניתן לאמיר להתחיל את ההסבר שלו, ובינתיים אני מבקש - - -

<קריאה: אבל אתה צריך חברי ועדה.

יואב קיש: יש פה ארבעה כבר.

יואב קיש: אז תישארו רגע, יביאו עוד שניים ונגמר הסיפור.

<ארבל אסטרחן: אנחנו לא בהפסקה.

יואב קיש: אנחנו לא בהפסקה.

יואב קיש: אנחנו מחדשים את הדיון, למי שלא היה ברור.

<אמיר פז: מכיוון שזה - - - של יום ראשון לאור סיום הדיונים מחר, אנחנו רק רצינו לוודא שזה יעבור קריאה ראשונה עד מחר.

<אמיר פז: אם זה יכול לעבור מחר בלי צורך בקוורום פה – אני הבנתי שאתמול זה הונח - - -

יואב קיש: אז מה הבעיה?

יואב קיש: למה אנחנו דנים בזה בכלל?

<אתי בן יוסף: ביקשו מאתנו להביא את זה היום.

יואב קיש: אה, רוצים להעלות את זה היום להצבעה.

<אתי בן יוסף: רוצים להעלות את זה היום, אז חייב לתת פטור.

<אמיר פז: אם אפשר לוודא - - -

יואב קיש: לא, לא.

יואב קיש: יש פה סדר יום לחוץ בין המליאה – במיוחד עכשיו, אני מעביר את חוק ערוץ הכנסת.

<אמיר פז: בגלל שאנחנו בסוף המושב.

יואב קיש: תסביר לנו מה החשיבות של הקריאה הראשונה ל פני יציאה לפגרה.

<אמיר פז: החשיבות היא כמובן, באופן כללי, בקידום הנושא.

<אמיר פז: אני יודע שדיברו גם עם יושב-ראש ועדת הרפורמות - - - מתכוונים להביא את התיקונים האלה - - -

יואב קיש: זה לא ילך לוועדת הפנים?

<אמיר פז: לא, אם כבר, אז ועדת הכלכלה.

יואב קיש: תגיד לי מה בחוק המכר רוצים לשנות.

<אמיר פז: החוקים האלה כל הזמן נדונו ביחד.

<אמיר פז: גם החלטת הממשלה ליזום את הצעות החוק לפני כמה חודשים, שבעקבותיה זה נעשה, היתה ביחד.

<אמיר פז: הפיצול בממשלה היה טכני, פשוט כי אלה שתי כותרות חוקים נפרדות.

<אמיר פז: אבל הדבר שהיה באמת חשוב לקדם כמה שיותר מהר זה נושא הורדת המע"מ מערבויות חוק המכר - - -

יואב קיש: חשוב מאוד.

יואב קיש: זה הצעת חוק פרטית שלי בכלל שמחכה לדבר הזה.

<אמיר פז: כידוע, אמור לשחרר שמונה-תשעה מיליארד שקל - - -

יואב קיש: מישהו רוצה להתייחס, או שאני מעלה את זה להצבעה?

יואב קיש: אני מעלה להצבעה את בקשת הממשלה להקדמת הדיון בהצעות החוק הבאות – לפני קריאה ראשונה: הצעת חוק המכר (דירות)(תיקון מס' 9), התשע"ו-2016 (מ/1077) הצעת חוק המכר (דירות)(הבטחת השקעות של רוכשי דירות) (תיקון מס' 8 והוראת שעה), התשע"ו-2016 (מ/1077).

יואב קיש: מי בעד?

יואב קיש: ירים את ידו.

יואב קיש: בעד – פה אחד

יואב קיש: פה אחד.

יואב קיש: התקבל.

יואב קיש: אני סוגר את הישיבה.

יואב קיש: תודה רבה.